Sommerklubb for barn født i 2014 og 2015 uke 26 2026. 
Sommerklubben er et gratis ferietilbud i regi av Gausdal Frivilligsentral sponset av Bufdir (barne, -ungdoms- og familiedirektoratet). Vi har plass til 55 barn i år fordelt på de tre barneskolene i Gausdal. 
Vi er 3 voksne som skal være med hele uka. Mandagen vil det også være flere voksne som drifter de ulike aktivitetene. 
Hvis dere ikke ønsker å benytte dere av plassen må dere gi beskjed snarest, da vi har flere barn på venteliste. Dere må også gi rask beskjed ved sykdom, slik at de på venteliste får tilbud om plass samme morgen. 
Barna må ha med seg: 
· Mat og drikke alle dager (får pizza på onsdag)
· Klær og sko etter vær og aktiviteter er lurt. Husk solkrem hvis vi er heldig med været!
· Valgfritt: Ta med lommepenger om de vil kjøpe seg is/godteri/mat/drikke.

Andre ting: 
· Mobilen kan tas med, men må ligge i sekken under aktivitetene 
· Anbefaler en prat med barna om inntak av godteri og slush den dagen vi skal til Hamar for å unngå bilsyke og kvalme barn på returen
· Vi ønsker at dere forbereder barnet deres på at det blir mange barn, og at man må ta hensyn til hverandre. Vi har null-toleranse på stygt språkbruk
· Vi tar utgangspunkt i at barn på Follebu skole går på bussholdeplassen her. Bussen stopper utenfor DaVinci. 
Ukeplan
Mandag: Oppmøte kl. 9 inne på Gausdal Arena, i trappen ned til biblioteket. 
Ulike ballaktiviteter/turneringer og trampolinehopping i flerbrukshallen på arenaen før lunsj. Husk drikkeflaske og innesko. Etter lunsj er det ulike valgalternativer: 
-work- shop i dans (den nye danselæreren i kulturskolen leder aktiviteten i dansesalen i 2.etg.)
-work-shop i tekstil-trykk (kulturskolen sin visuell kunstlærer leder aktiviteten i kulturskolen sine lokaler). Ta gjerne med egne tekstiler om dere vil pynte opp disse 
- Fotball på Linflå. Banen er leid, ta gjerne med egen fotball eller lån på BUA- egenorganisert aktivitet
- Frisbeegolf. Ta med egen frisbee eller lån i BUA. Egenorganisert aktivitet
- Åpen ungdomsklubb: bordtennis, biljard, air-hockey og ulike spill 

Vi tar opprop på morgenen, men siden barna beveger seg fritt rundt på arenaen vil vi ikke ha oversikt om noen barn f.eks velger å reise hjem tidligere, går på butikken, etc. Dette til info! Dagen avsluttes kl. 15.00. 
Tirsdag: Buss til Hunderfossen. Avreise fra parkeringsplassen på Gausdal Arena kl. 09.30. Retur fra Hunderfossen kl.15.15. Barna går uten voksne inne på Hunderfossen. De må følge med på klokka slik at vi møtes til felles lunsj kl.11.30 ved grillene, og at de kommer tidsnok til bussen hjem igjen. En voksen vil alltid sitte ved grillene, her kan vi også passe på sekker. To voksne vil gå rundt i parken. Minner om at det koster penger å bruke grillene på Hunderfossen, hvis det er aktuelt. Må gjøres via hunderfossen-appen. Det er ikke lov å bade. 
Onsdag: Tur til Lillehammer. Vi har ikke egen buss denne dagen. Barna må komme seg til og fra Lillehammer på egen hånd. Oppmøte på Peppes i gågata kl. 11.00. Her får barna servert pizza og en brus. Vi går sammen bort til Lillehammer Kino og ser filmen Toy Story 5 kl. 13.00. To voksne vil møte opp for å ta 10.08 bussen fra Segalstad bru. Gjelder også retur til Gausdal kl. 15.15. Vi er redd det ikke blir nok plass på bussen hvis alle tar den. Vi kjører derfor en privat minibuss og en privat bil bak bussen i tilfelle. Vennligst gi beskjed om barnet skal bli igjen i Lillehammer eller skal hentes, slik at vi slipper utgifter med maxi- taxi på returen. 
Torsdag: Buss til RUSH Trampolinepark i Hamar. Avreise Gausdal Arena kl.10.00. Retur kl. 14.30. Ungdomsgruppen blir også med denne dagen, men i egen buss. Ta med sklisokker om barna har det, hvis ikke så må dette kjøpes selv ved ankomst. Det er ikke lov å spise medbrakt mat på RUSH. Spising må gjøres utenfor RUSH, enten ved ankomst, i en hoppepause eller etter endt hopping. Vi har «hoppetid» fra kl. 11.30-14.00. 
Fredag: Oppmøte hos Gausdal Paintballklubb i Follebu kl. 13.00.  Barnet må komme seg til/fra på egen hånd. Ta på klær som tåler å bli møkkete og som er løse. Malingen går av i vask. Det deles inn i lag, og det er beregnet å ta mellom 3-4 timer hvis alle barn deltar. Det kan bli en del venting denne dagen. 
Med forbehold om endringer! 
Håper barna får en fin uke sammen med oss! Har du som voksen lyst til å være med en av dagene så er det bare å ta kontakt. Er det noe informasjon du savner eller noe du lurer på er det bare å ringe. 

Tine Andersen tlf. 960 12 521 
Monica Aspelund 
Ingrid Almqvist 


